CELEX: 62016TN0170
Language: mt
Date: 2016-04-19 00:00:00
Title: Kawża T-170/16: Rikors ippreżentat fid-19 ta’ April 2016 – Guardian Glass España, Central Vidriera vs Il-Kummissjoni

4.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/35
            
         Rikors ippreżentat fid-19 ta’ April 2016 – Guardian Glass España, Central Vidriera vs Il-Kummissjoni
   (Kawża T-170/16)
   (2016/C 243/38)
   Lingwa tal-kawża: l-Ispanjol
   
      Partijiet
   
   
      Rikorrenti: Guardian Glass España, Central Vidriera, S.L. (Llodio, Spanja) (rappreżentanti: M. Araujo Boyd, D. Armesto Macías, A. Lamadrid de Pablo, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara ammissibbli r-rikors u l-motivi ta’ annullament invokati;
            
         
               —
            
            
               tilqa’ l-motivi ta’ annullament invokati fir-rikors u, għaldaqstant, tannulla d-deċiżjoni kkontestata;
            
         
               —
            
            
               tordna l-ftuħ ta’ proċedura ta’ investigazzjoni formali skont l-Artikolu 108(2) TFUE sabiex ir-rikorrenti tkun tista’ teżerċita d-drittijiet proċedurali tagħha u l-Kummissjoni tkun tista’ tqajjem, b’mod formali u konformement mad-dritt, id-dubji tagħha dwar il-kompatibbiltà tal-għajnuna inkwistjoni, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Dan ir-rikors jirrigwarda d-deċiżjoni tal-Kummissjoni Ewropea li tiċħad il-kompatibbiltà ta’ ċerta għajnuna riċevuta minn Guardian, deċiżjoni kkomunikata lill-awtoritajiet Spanjoli permezz ta’ ittra tal-Kummissjoni tal-15 ta’ Lulju 2015 intitolata “Tilwim fiskali fil-País Vasco (Álava) – Messaġġ informali dwar l-allegazzjonijiet supplimentari ta’ kompatibbiltà mad-DAR tal-1998”, u nnotifikata lir-rikorrenti mill-awtoritajiet Spanjoli fid-19 ta’ Frar 2016.
   Insostenn tar-rikors, ir-rikorrenti tinvoka żewġ motivi.
   
               1.
            
            
               L-ewwel motiv
               Prinċipalment, ir-rikorrenti ssostni li l-Kummissjoni adottat deċiżjoni li tikkonstata l-inkompatibbiltà ta’ għajnuna individwali mas-suq intern bi ksur, minn naħa, tal-Artikolu 250 TFUE u tal-prinċipju ta’ kolleġjalità peress li din id-deċiżjoni ma ġietx adottata mill-Kulleġġ tal-Kummissarji u, min-naħa l-oħra, tal-Artikolu 108(2) TFUE kif ukoll tal-Artikoli 4 u 13 tar-Regolament Nru 659/1999 (1) peress li l-Kummissjoni ma fetħitx proċedura formali qabel ma adottat id-deċiżjoni tagħha.
            
         
               2.
            
            
               It-tieni motiv
               Permezz tat-tieni motiv ta’ annullament, ippreżentat sussidjarjament, ir-rikorrenti tinvoka ksur tal-Artikolu 107(3) TFUE peress li l-Kummissjoni wettqet żball fid-deċiżjoni kkontestata meta eżaminat il-kompatibbiltà tal-għajnuna inkwistjoni mas-suq intern.
            
         
      (1)  Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).